PRILOGA 3

**PREDLOG**

**EVA 2017-2430-0044**

Za izvrševanje 83. člena Zakona o varnosti v železniškem prometu (Uradni list RS, št. 56/13 – uradno prečiščeno besedilo, 91/13, 82/15, 84/15 – ZZelP-J, 85/16 in 41/17) izdaja Vlada Republike Slovenije

**UREDBO**

**O SPREMEMBAH UREDBE O MERILIH ZA DELO V IZMENAH IZVRŠILNIH ŽELEZNIŠKIH DELAVCEV**

1. člen

V Uredbi o merilih za delo v izmenah izvršilnih železniških delavcev (Uradni list RS, št. 73/08) se četrti odstavek 5. člena spremeni tako, da se glasi:

»(4) Delodajalec mora delavcu med trajanjem izmene zagotoviti odmor med delom, na način, ki ne ogroža varnosti železniškega prometa. Odmor se določi v skladu z zakonom, ki ureja delovna razmerja.«.

1. člen

V drugem odstavku 9. člena se beseda »štirih« nadomesti z besedo »petih«.

1. člen

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana, dne

EVA 2017-2430-0044

Vlada Republike Slovenije

dr. Miroslav Cerar l.r.

predsednik

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Podlaga za sprejetje spremembe uredbe je 83. člen Zakona o varnosti v železniškem prometu (Uradni list RS, št. [56/13](http://www.uradni-list.si/1/objava.jsp?sop=2013-01-2146) – uradno prečiščeno besedilo, [91/13](http://www.uradni-list.si/1/objava.jsp?sop=2013-01-3305), [82/15](http://www.uradni-list.si/1/objava.jsp?sop=2015-01-3260), [84/15](http://www.uradni-list.si/1/objava.jsp?sop=2015-01-3306) – ZZelP-J, [85/16](http://www.uradni-list.si/1/objava.jsp?sop=2016-01-3690) in 41/17).

.

83. člen

(trajanje izmene)

(1) Izmena izvršilnega železniškega delavca ne sme trajati več kot 12 ur.

(2) V čas trajanja izmene se štejejo:

a)     čas priprave na delo,

b)     čas dela,

c)     čas prekinitve do največ 2 uri,

d)     čas, potreben za dokončanje dela,

e)     čas režijskega potovanja v teku izmene.

(3) Prekinitev dela, ki traja več kot dve uri, se ne šteje v trajanje izmene, če je izvršilnemu železniškemu delavcu zagotovljen ustrezen počitek. Če je za posamezno delo s predpisi določena obvezna primopredaja službe, se čas primopredaje delavca, ki prevzema delo, ne šteje v čas trajanja izmene.

(4) Ob nesreči, resni nesreči ali incidentu v železniškem prometu ali zaradi naravne nesreče se trajanje izmene, določene v prvem odstavku, lahko podaljša za največ dve uri, če se izvršilni železniški delavec čuti zmožnega za opravljanje dela.

(5) Merila za delo v izmenah izvršilnih železniških delavcev ter druge pogoje, ki se nanašajo na počitek in druga vprašanja dela v izmenah, predpiše minister v soglasju z ministrom, pristojnim za delo.

1. Rok za izdajo uredbe, določen z zakonom

V skladu z Zakonom o spremembah Zakona o varnosti v železniškem prometu (Uradni list RS, št. 41/17) Vlada Republike Slovenije v enem mesecu po začetku veljavnosti zakona uskladi uredbo z določili tega zakona.

1. Splošna obrazložitev predloga uredbe, če je potrebna

/

1. Predstavitev presoje posledic za posamezna področja, če te niso mogle biti celovito predstavljene v predlogu zakona

/

II. VSEBINSKA OBRAZLOŽITEV PREDLAGANIH REŠITEV

Zakon o spremembah Zakona o varnosti v železniškem prometu (Uradni list RS, št. 41/17) v 5. členu določa, da Vlada Republike Slovenije v enem mesecu po začetku veljavnosti zakona uskladi Uredbo o merilih za delo v izmenah izvršilnih železniških delavcev (Uradni list RS, št. 73/08). S predlagano spremembo se tako spreminja določilo glede odmora med delom in najdaljši čas neprekinjene vožnje vlečnega vozila ali motornega vozila za posebne namene s štirih ur na pet. Pri določitvi odmora med delom bodo, tako kot bo določala že sprememba zakona, veljala določila zakona, ki ureja delovna razmerja.